gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5829, del 18-08-2008 (2008/8562)

Aprovació definitiva de la modificació puntual número 2 del PGOU de San Fulgencio.
----------------------------------------------------------------------------------

### Dades del document

Número de DOGV
:   5829

Data del DOGV
:   18-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8562


Data del document
:   01-07-2008

Organisme emissor
:   Ajuntament de San Fulgencio

Tipus de document
:   Informació Pública

Descriptors 

:   * San Fulgencio
    * pla d'urbanisme
    * administració local

Aprovació definitiva de la modificació puntual número 2 del PGOU de San Fulgencio. [2008/8562]  
Segons l'acord de la sessió plenària extraordinària de data 9 de maig de 2008, s'aprova definitivament la modificació puntual número 2 del PGOU:  
«Atés que l'expedient de la modificació puntual número 2 del PGOU de San Fulgencio ha estat exposat al públic durant el termini legalment preceptiu d'un mes, per mitjà de la publicació d'anunci en el diari Información i en el Diari Oficial de la Comunitat Valenciana número 5723, de 13 de març de 2008, sense que s'hagen presentat al·legacions a este.  
Atés l'aclariment realitzat pel tècnic municipal (Informe de data 14 d'abril de 2008) en el qual s'especifica i detalla, en relació amb la nova redacció que pretén aprovar-se, que els usos complementaris de les parcel·les a què es referix l'article 63 del PGOU podran ser els de vestidors, escoles esportives, dutxes, bars i habitatge per al vigilant.  
Vist l'escrit de data 17 d'abril de 2008 (R/E núm. 2131) presentat per Luisa Alberola Vilella.  
Vist que l'assumpte ve amb dictamen favorable de la Comissió Informativa d'Urbanisme i Assumptes Generals de data 5 de maig de 2008.  
Es proposa l'acord següent:  
Primer. No admetre les al·legacions de Luisa Alberola Vilella per haver sigut presentades estes fora de termini.  
Segon. Aprovar definitivament la modificació puntual número 2 del PGOU, la documentació de la qual està integrada per la memòria informativa, memòria justificativa (a la qual s'afig l'informe d'aclariment esmentat anteriorment i realitzada pel tècnic municipal) i l'exposició de motius.  
Tercer. Procedir a la publicació del present acord en el Butlletí Oficial de la Província d'Alacant i en el Diari Oficial de la Comunitat Valenciana.  
Quart. Traslladar el present acord a la Comissió Territorial d'Urbanisme junt amb la resta de l'expedient administratiu.»  
El que es fa públic per a coneixement general.  
San Fulgencio, 1 de juliol de 2008.- L'alcaldessa presidenta: Trinidad Martínez Andrés.
Diari Oficial de la Generalitat Valenciana


Sumari del DOGV 5872, del 17-10-2008 (2008/11455)

Informació pública de l'aprovació provisional respecte de l'ordenació i la programació urbanística dels terrenys compresos en la unitat d'execució Camí Paterna, de sòl urbà del Pla General.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11059


Data del document
:   15-05-2008

Organisme emissor
:   Ajuntament de Bétera

Tipus de document
:   Informació Pública

Descriptors 

:   * Bétera
    * pla d'urbanisme
    * administració local

Informació pública de l'aprovació provisional respecte de l'ordenació i la programació urbanística dels terrenys compresos en la unitat d'execució Camí Paterna, de sòl urbà del Pla General. [2008/11987]  
El Ple de l'Ajuntament, en la sessió extraordinària de data 21 d'abril de 2008, va adoptar, entre altres acords, l'elevació a definitiva de l'aprovació provisional respecte de l'ordenació i la programació urbanística dels terrenys compresos en la unitat d'execució Camí Paterna, de sòl urbà del Pla General de Bétera, presentats per la mercantil Urbe Construcciones y Obras Públicas, SL.  
Cosa que es fa pública per a general coneixement i entrada en vigor, de conformitat amb el que disposa l'article 59.4.a de la Llei 6/1994, de la Generalitat, Reguladora de l'Activitat Urbanística.  
   
Bétera, 15 de maig de 2008.- L'alcalde president: José Manuel Aloy Martínez.
Diari Oficial de la Generalitat Valenciana


Sumari del DOGV 5914, del 16-12-2008 (2008/14824)

Informació pública de la sol·licitud, formulada per Marina Benicarló, SA, d'ampliació de concessió administrativa per a la gestió d'explotació d'una zona esportiva al port de Benicarló.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14895


Data del document
:   10-12-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud, formulada per Marina Benicarló, SA, d'ampliació de concessió administrativa per a la gestió d'explotació d'una zona esportiva al port de Benicarló.  
 [2008/14190]  
Marina Benicarló, SA, ha presentat una sol·licitud d'ampliació de concessió administrativa per a la gestió de la explotació d'una zona esportiva al port de Benicarló, de la qual és titular.  
D'acord amb el que disposa l'article 146.6 del Reglament per a l'Execució de la Llei de Costes, l'expedient se sotmet a informació pública durant el termini de 20 dies, comptadors des de l'endemà de la publicació en el Diari Oficial de la Comunitat Valenciana, a fi que puga ser examinat i es puguen presentar les al·legacions que s'estimen oportunes.  
L'expedient es troba exposat a les dependències següents:  
Conselleria d'Infraestructures i Transport.  
Divisió d'Explotació i Conservació de Ports.  
Avinguda de Blasco Ibáñez, número 50.  
46999 València.  
València, 10 de desembre de 2008.- El sotssecretari: Gaspar Peral Ribelles.
Diari Oficial de la Generalitat Valenciana


Sumari del DOGV 5740, del 11-04-2008 (2008/4236)

Convocatòria de l'assemblea anual ordinària.
--------------------------------------------

### Dades del document

Número de DOGV
:   5740

Data del DOGV
:   11-04-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/4236


Data del document
:   01-04-2008

Organisme emissor
:   Electrica de Sot de Chera, SCOOP V.

Tipus de document
:   Informació Pública

Convocatòria de l'assemblea anual ordinària. [2008/4236]  
Eléctrica Sot de Chera, S. Coop.V., convoca a l'assemblea anual ordinària que tindrà lloc el dissabte 3 de maig, a la sala d'actes de L'Ajuntament, a les 18.30 hores en primera convocatòria i a les 19.00 hores en sona convocatòria, amb el següent ordre del dia.  
1. Lectura i aprovació, si pertoca, de l'acta anterior.  
2. Informe de gestió del Consell Rector de la societat cooperativa.  
3. Aprovació, si pertoca, dels comptes anuals de l'exercici 2007.  
4. Adaptació dels estatuts a la nova Llei 8/2003, de Cooperatives de la Comunitat Valenciana.  
5. Reactivació de la societat cooperativa  
6. Aprovació dels balanços en data 3 de maig de 2008.  
7. Substitució de membres del Consell Rector.  
8. Precs i preguntes.  
9. Lectura i aprovació de l'acta de la sessió o nomenament de la comissió encarregada de la seua aprovació.  
Des del moment de la convocatòria de l'Assemblea General, estaran a disposició dels socis, perquè puguen consultar-los i obtenir-ne còpies de forma gratuïta, els comptes anuals i l'informe de gestió de l'exercici 2007, així com el nou text dels estatuts de la societat cooperativa, junt amb un informe justificatiu de la reforma.  
Aquells socis que no puguen assistir a l'assemblea i vulguen exercir el dret a vot poden sol·licitar l'escrit de representació en les nostres oficines en l'horari habitual (dissabtes de 16.00 a 18.00 hores).  
Sot de Chera, 1 d'abril de 2008.- El president: Francisco Blanch Font.
Diari Oficial de la Generalitat Valenciana


Sumari del DOGV 5744, del 17-04-2008 (2008/3812)

Assumpte civil 000684/2007. Notificació de la sentència a Ricardo Avila Melins.
-------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/3812


Data del document
:   04-03-2008

Organisme emissor
:   Jutjat de Primera Instància Número 3 de Massamagrell

Tipus de document
:   Edicte

Descriptors 

:   * sistema judicial

Assumpte civil 000684/2007. Notificació de la sentència a Ricardo Avila Melins. [2008/3812]  
Judici verbal (desnonament per falta de pagament) 000684/2007   
Part demandant: María Cruz Calderón Gonzalvo.  
Part demandada: Ricardo Avila Melins.  
En el judici a què es fa referència, s'ha dictat la resolució que té el text que literalment és com segueix:  
«Dispositiva  
Estime totalment la demanda interposada per María Cruz Calderón Gonzalvo, representada per la procuradora senyora Viñas Alegre, i declare resolt el contracte d'arrendament que la lliga amb el demandat, Ricardo Avila Melins, per falta de pagament de les rendes, i en conseqüència condemne este últim a deixar lliure, buit i a disposició de l'actora el bé arrendat siti a la platja del Puig, carrer de Cíbele Estudis, número 1, porta 16, i l'advertisc que en serà llançat el 16 de abril de 2008, a les 10.00 hores, si ho sol·licita el demandant en la forma que preveu l'article 549 de la Llei d'Enjudiciament Civil.  
I estime l'acció acumulada en reclamació de rendes exercitades i condemne Ricardo Avila Melins a pagar a l'actora la quantitat de 4.141,86 euros, en concepte de rendes i quantitats no pagades derivades del dit arrendament, i a pagar les costes processals originades en este judici.  
Notifiqueu esta resolució a la part demandant i pel que fa al demandat rebel notifiqueu mitjançant un edicte que es publicarà en el butlletí oficial de la comunitat autònoma.  
Contra esta sentencia es pot interposar un recurs d'apel·lació que s'ha de preparar en el termini de cinc dies des de la notificació d'esta, i és requisit indispensable per a admetre'l a tràmit, acreditar que s'han pagat les rendes vençudes i les que d'acord amb el contracte haja de pagar per endavant.  
Esta és la meua sentència, de la qual s'unirà un certificat a la causa, que pronuncie i mane».  
Atés que es desconeix el domicili o la residència actual de la part demandada, per provisió de 10 de març de 2008, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat per a dur a terme la diligència de notificació de sentència.  
Massamagrell, 10 de març de 2008.- El secretari judicial: Antonio Eduardo Lapeña Caballero.
Diari Oficial de la Generalitat Valenciana


Sumari del DOGV 5759, del 09-05-2008 (2008/4519)

Expedient de domini. Represa del tracte 000186/2008
---------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4519


Data del document
:   05-03-2008

Organisme emissor
:   Jutjat de Primera Instància Número 4 de València

Tipus de document
:   Anunci

Descriptors 

:   * sistema judicial

Expedient de domini. Represa del tracte 000186/2008 [2008/4519]  
Demandant: Aniceto Aparicio Davo  
Procuradora: Carmen Rueda Armengot  
Teresa Esteve Ramos, secretària del Jutjat de Primera Instància número 4 de València, fa saber:  
Que en este Jutjat se seguix procediment d'expedient de domini per a represa del tracte successiu número 186/2008, a instàncies d'Aniceto Aparicio Davo, sobre la finca: habitatge situat a València, carrer de Gaspar Aguilar, número 23, 17a, finca registral número 31010 del Registre de la Propietat de València número 16. En l'expedient indicat s'ha dictat provisió, per la qual es convoca les persones ignorades a les quals puga perjudicar la inscripció sol·licitada, perquè en el termini de 10 dies compareguen davant este Jutjat a fi d'al·legar tot el que els convinga segons dret.  
València, 5 de març de 2008.- La secretària judicial: Teresa Esteve Ramos.
Diari Oficial de la Generalitat Valenciana


Sumari del DOGV 5764, del 16-05-2008 (2008/6146)

Informació pública de l'aprovació i l'adjudicació definitives del Programa d'Actuació Integrada per al Desenrotllament dels Sectors V i VI la Foia.
---------------------------------------------------------------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6146


Data del document
:   02-05-2008

Organisme emissor
:   Ajuntament de Torreblanca

Tipus de document
:   Informació Pública

Descriptors 

:   * Torreblanca
    * administració local
    * pla d'urbanisme

Informació pública de l'aprovació i l'adjudicació definitives del Programa d'Actuació Integrada per al Desenrotllament dels Sectors V i VI la Foia. [2008/6146]  
Aprovats definitivament l'homologació i el pla parcial dels sectors V i VI la Foia per la Comissió Territorial d'Urbanisme de Castelló, en sessió celebrada el 6 de novembre de 2007, el Ple de l'Ajuntament de Torreblanca, en sessió celebrada el 17 d'abril de 2008, va acordar elevar a definitiu els acords plenaris adoptats el 6 de juliol de 2006 i el 7 de març de 2007 que va modificar l'anterior, i va aprovar provisionalment el Programa d'Actuació Integrada per al Desenrotllament del Sector la Foia i l'adjudica a la mercantil Augimar Empresa Urbanizadora, SA.   
Cosa que es fa pública en compliment del que disposa l'article 137.7 de la Llei 16/2005, Urbanística Valenciana. Contra el referit acord de data 17 d'abril de 2008, i, per tant, el de 6 de juliol de 2006 i el de 7 de març de 2007, que posa fi a la via administrativa, podrà interposar-se un recurs potestatiu de reposició davant del Ple de l'Ajuntament de Torreblanca, en el termini d'un mes comptador des de la present publicació; o bé, directament, un recurs contenciós administratiu davant del Jutjat Contenciós Administratiu de Castelló en el termini de dos mesos, sense perjuí que s'interpose qualsevol altre recurs que es considere procedent.  
Torreblanca, 2 de maig de 2008.- L'alcalde: Juan M. Peraire Persiva.
Diari Oficial de la Generalitat Valenciana


Sumari del DOGV 5776, del 03-06-2008 (2008/5932)

Informació pública de l'aprovació inicial del Pla Especial del Paratge Natural Municipal La Cabrentá.
-----------------------------------------------------------------------------------------------------

### Dades del document

Número de DOGV
:   5776

Data del DOGV
:   03-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5932


Data del document
:   05-05-2008

Organisme emissor
:   Ajuntament d'Estubeny

Tipus de document
:   Informació Pública

Descriptors 

:   * Estubeny
    * reserva natural

Informació pública de l'aprovació inicial del Pla Especial del Paratge Natural Municipal La Cabrentá. [2008/5932]  
Amb data 28 de març de 2008 es va aprovar inicialment el sotmetiment del Pla Especial del Paratge Natural Municipal La Cabrentá que comprén el terme municipal d'Estubeny a informació pública.  
Segons l'article 96 de la Llei 16/2005, Urbanística Valenciana, els plans especials es tramitaran pel mateix procediment que els plans generals la tramitació dels quals es desenvolupa en els articles 83, 84, 85 y 86 de la dita llei.  
Per tant, se sotmet a informació pública d'un mes anunciada en el Diari Oficial de la Comunitat Valenciana i en un diari no oficial de àmplia difusió a la localitat.  
El projecte diligenciat del pla està dipositat per a la seua consulta pública a l'Ajuntament afectat.  
Estubeny, 5 de maig de 2008.- L'alcalde: Ramón Simón Pérez.
Diari Oficial de la Generalitat Valenciana


Sumari del DOGV 5775, del 02-06-2008 (2008/5856)

Informació pública del projecte de reparcel·lació voluntària i de l'expedient de retaxació de càrregues del sector SUI-A industrial Cami Fondo de la Llosa.
-----------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5856


Data del document
:   29-04-2008

Organisme emissor
:   Ajuntament de la Llosa

Tipus de document
:   Informació Pública

Descriptors 

:   * Llosa, la
    * pla d'urbanisme
    * administració local

Informació pública del projecte de reparcel·lació voluntària i de l'expedient de retaxació de càrregues del sector SUI-A industrial Cami Fondo de la Llosa. [2008/5856]  
La mercantil Hermanos Ventura SL, com a agent urbanitzador del sector SUI-A (industrial) de la Llosa ha redactat projecte de reparcel·lació voluntària relatiu a aquest sector.  
De conformitat amb el que disposen els articles 179.3 i 177.1.a) de la Llei 16/2005, Urbanística Valenciana i l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, se sotmet a informació pública, durant el termini d'un mes des de la publicació del present anunci en el Diari Oficial de la Comunitat Valenciana, a l'efecte que els interessats puguen presentar les al·legacions que consideren oportunes.  
Igualment, d'acord amb el que disposa l'article 390 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, se sotmet a informació pública, durant el termini de 15 dies hàbils des de la publicació del present edicte en el Diari Oficial de la Comunitat Valenciana, l'expedient de retaxació de càrregues formulat per l'agent urbanitzador respecte a l'actuació considerada a fi que els interessats puguen presentar, si escau, les al·legacions que consideren oportunes.  
L'examen del projecte de reparcel·lació i la documentació que s'hi adjunta i de l'expedient de retaxació de càrregues podrà dur-se a efecte a l'Ajuntament de la Llosa, en horari d'oficines, de dilluns a divendres.  
Les al·legacions es presentaran, si escau, a l'Ajuntament de la Llosa.  
La Llosa, 29 d'abril de 2008.- L'alcalde: Joaquín J. Llopis Casals.
Diari Oficial de la Generalitat Valenciana


Sumari del DOGV 5718, del 06-03-2008 (2008/2543)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'instal·lació d'un campament de turisme al terme municipal del Pinós. Expedient número DIC-06/0401.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5718

Data del DOGV
:   06-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2543


Data del document
:   11-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Pinós, el
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'instal·lació d'un campament de turisme al terme municipal del Pinós. Expedient número DIC-06/0401. [2008/2543]  
Pel fet d'haver-se admés a tràmit, d'acord amb el que preveu la Llei 10/2004, de sòl no urbanitzable, l'expedient DIC-06/0401, promogut per Paul Michael Manson, per a campament de turisme i ubicat al polígon 32, parcel·les 208, 209 i 210 del terme municipal del Pinós, per mitjà d'aquest edicte se sotmet a informació pública, durant el termini de vint dies hàbils des de la publicació d'aquesta, dins del qual pot ser examinat l'esmentat expedient al Servei d'Ordenació del Territori d'Alacant, situat a l'avinguda d'Aguilera, número 1, 5ª planta, d'aquesta capital.  
Alacant, 11 de gener de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5865, del 07-10-2008 (2008/11471)

DECRET 145/2008, de 3 d'octubre, del Consell, pel qual concedeix la Distinció de la Generalitat a les tripulacions de tres pesquers de Santa Pola.
--------------------------------------------------------------------------------------------------------------------------------------------------

### Dades del document

Número de DOGV
:   5865

Data del DOGV
:   07-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11531


Data del document
:   03-10-2008

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 145/2008, de 3 d'octubre, del Consell, pel qual concedeix la Distinció de la Generalitat a les tripulacions de tres pesquers de Santa Pola. [2008/11942]  
El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la meritòria labor d'aquelles persones físiques i jurídiques que en el desenrotllament de la seua activitat hagen destacat pels seus valors de convivència, humanisme, compromís amb la solidaritat i ajuda als altres.  
El Consell ha acordat concedir la Distinció de la Generalitat a les tripulacions dels pesquers Clot de l'Illot, Nuestra Madre de Loreto i Corisco, de Santa Pola, en reconeixement a la lliçó contínua de solidaritat i acció humanitària dels nostres pescadors i armadors que no van dubtar a prestar auxili a nàufrags immigrants.  
Des de juliol de 2006, els pesquers d'aquesta zona han protagonitzat sis assistències, l'última en el mes d'agost. En aquesta ocasió, el vaixell pesquer Clot de l'Illot va rescatar 49 immigrants africans que es dirigien cap a les costes d'Itàlia i Malta. Al juliol de 2007, el vaixell Nuestra Madre de Loreto va rescatar 26 persones entre aigües de Líbia i Malta. Un mes després, 58 immigrants van ser auxiliats per la tripulació del Corisco. Al novembre, Nuestra Madre de Loreto va tornar a assistir quatre nàufrags a Malta.  
A més de la valentia necessària per a eixir diàriament a la mar, aquestes tripulacions han demostrat, fins i tot en situacions de risc per a ells mateixos, una generositat i una sensibilitat que són un exemple dels valors que dia rere dia guien els hòmens i les dones de la mar de la nostra Comunitat.  
Així doncs, en reconeixement a la seua valentia i generositat, amb la deliberació prèvia del Consell, en la reunió del dia 3 d'octubre de 2008,  
DECRETE  
Concedir la Distinció de la Generalitat a les tripulacions dels pesquers Clot de l'Illot, Nuestra Madre de Loreto i Corisco, de Santa Pola.  
València, 3 d'octubre de 2008.  
El president de la Generalitat,  
FRANCISCO CAMPS ORTIZ